**Ministru kabineta noteikumu projekta**

**„****Grozījumi Ministru kabineta 2013.gada 1.oktobra noteikumos Nr.1031**

**„Rundāles pils muzeja maksas pakalpojumu cenrādis” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2013.gada 1.oktobra noteikumos Nr.1031 „Rundāles pils muzeja maksas pakalpojumu cenrādis” (turpmāk – Projekts) izstrādāts saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd muzejs nodrošina maksas pakalpojumus atbilstoši Ministru kabineta 2013.gada 1.oktobra noteikumiem Nr.1031 „Rundāles pils muzeja maksas pakalpojumu cenrādis”.  Rundāles pilī 2014.gada 24.maijā noslēdzās piecdesmit gadu ilgušais pils restaurācijas posms, kas tuvinātu mērķim nākotnē iekļauties pasaules kultūras mantojuma galamērķu sarakstā ar unikālu baroka un rokoko arhitektūras ansambli, līdzās Pēterhofas ansamblim pie St.Pēterburgas, Potsdamas piļu kompleksam Vācijā un pat Versaļas pils kompleksam Francijā.  Veicot izpēti par ieejas biļešu cenām līdzvērtīgās pilīs pasaulē, tika secināts, ka Rundāles pils muzeja biļešu cenas arī turpmāk būs zemākas nekā šajās pilīs. Piemēram, Versaļas pils apmeklējuma cena šobrīd ir 15 *euro* (iekļauts arī audiogids, kuru cenas parasti mēdz būt apmēram 5 *euro*), savukārt St. Pēterburgā Pēterhofas pils „Lielā pils” apskate maksā apmēram 10 *euro*. Šēnbrunnas pilī Vīnē Lielā loka apskate, ieskaitot audiogida pakalpojumus, maksā 14,50 *euro*, bet Mazā loka apskate 11 *euro*. Nevienā no pilīm cenas nav noteiktas ar sīkiem centiem aiz komata. Šī brīža cenas ārzemju apmeklētājos, kuri ir lielākā daļa no pils apmeklētājiem (pēc statistikas datiem 2013.gadā 64%), rada neizpratni un neapmierinātību.  Laikā kopš 2007.gada, muzeja publisko maksas pakalpojumu izcenojumi netika paaugstināti, ņemot vērā Latvijas iedzīvotāju – pils apmeklētāju zemo maksātspēju. Šo 7 gadu laikā pils papildināta ar 8 restaurētām un pilnībā iekārtotām hercoga un hercogienes apartamentu telpām. Pils cokolstāva un pirmā stāva izstāžu zālēs iekārtotas vairākas bezmaksas ekspozīcijas kā, piemēram, „Rundāles pils būvvēsture ” un „Akmenskalumi un metālkalumi Latvijā”, kā arī izstādes par vēsturisko muzeja dārzu atjaunošanas tēmām - „Puķes baroka dārzā”, „No oranžērijas līdz palmu mājai” un „Dārzu parteri”. Visa pils ekspozīcija ir papildināta ar jauniem eksponātiem. Pils restaurācijas un eksponātu iegādē ik gadu no muzeja budžeta līdzekļiem tiek ieguldīti finanšu līdzekļi līdz 8 % no muzeja ienākumiem.  Katru gadu, palielinoties muzeja jaunatklāto telpu skaitam, ir bijis nepieciešams papildināt muzeja tehnisko apsardzi ar videonovērošanas iekārtām un pieņemt sezonas darbā papildus muzeja eksponātu uzraugus un telpu apkopējas. Ievērojami pieauguši izdevumi, kas saistīti ar muzeja apmeklētāju apkalpošanu un infrastruktūras uzlabošanu. Līdz ar muzeja izdevumu palielināšanos, Projekts paredz muzeja sniegto publisko maksas pakalpojumu izcenojuma pieaugumu.  Muzeja sniegto publisko maksas pakalpojumu cenrādis ir izstrādāts, ievērojot principu, ka maksa par muzeja publisko pakalpojumu nedrīkst pārsniegt muzeja funkciju veikšanai nepieciešamo izdevumu apjomu. Atbilstoši minētajam muzejs cenas par sniegtajiem publiskajiem maksas pakalpojumiem ir noteicis tik augstas, cik lielas ir muzeja ar pakalpojumu sniegšanu saistītās faktiskās izmaksas.  Ņemot vērā to, ka Latvijas iedzīvotāju maksātspēja ir daudz zemāka kā ārvalstu tūristiem un pakalpojumu cenas nav iespējams diferencēt, cenas par pakalpojumiem saistībā ar muzeja pamatekspozīciju, izstāžu un teritorijas apmeklējumu, netiek būtiski paaugstinātas.  Atsevišķām muzeja pakalpojumu saņēmēju grupām Projektā ir noteikta pazemināta samaksa, ievērojot pakalpojuma saņēmēju piederību noteiktām sabiedrības grupām - skolēniem, studentiem, skolēnu grupām (grupā ne mazāk kā 10 skolēnu), ģimenēm – saistībā ar pakalpojuma nozīmību sabiedrībai.  Projektā pils apskatei galvenokārt tiek paaugstināta maksa pieaugušajiem, proti, turpmāk, lai apskatītu pils Mazo loku, biļete maksās par 0,44 centiem vairāk (tagad 3,56 *euro*, pēc palielinājuma 4,00 *euro*), bet Lielā loka biļete maksās par 1,02 *euro* vairāk (tagad 4,98 *euro*, pēc palielinājuma 6,00 *euro*) nekā līdz šim.  Lai palielinātu skolu ieinteresētību apmeklēt muzeju, Projektā paredzēts lielāku uzmanību pievērst skolas vecuma bērniem, apmeklējot muzeju gan individuāli, gan ar mācību iestāžu organizētajām ekskursijām, būtiski nemainot biļešu cenas - skolēniem samazinot Mazā loka apskati par 0,13 centiem (tagad 2,13 *euro*, pēc samazinājuma 2,00 *euro*), betskolēniem grupā biļetes cena tiek paaugstināta par 0,08 centiem (tagad 1,42 *euro*, pēc palielinājuma 1,50 *euro*). Lielā loka apskatei skolēniem grupā biļešu cena tiek samazināta par 0,13 centiem(tagad 2,13 *euro,* pēc samazinājuma2,00 *euro*).  Lai arī turpmāk muzeju padarītu pieejamu ģimenēm ar skolas vecuma bērniem, uzskatot, ka ģimenes ir viena no svarīgākajām muzeju mērķauditorijām, jo muzeja apmeklējuma laikā tiek attīstīta bērna vizuālā uztvere, iztēle un notiek socializācijas process, Projektā tiek samazināta maksa ģimenes biļetēm Rundāles pils apskatei: lielais loks 2 pieaugušie un 2 līdz 4 skolēni par 1,23 *euro* mazāk (tagad 14,23 *euro*, pēc samazinājuma 13,00 *euro*) un parka apmeklējumam par 0,11centiem mazāk (tagad 7,11 *euro*, pēc samazinājuma 7,00 *euro*)*.*  Projektā samazināta maksa par pastāvīgās ekspozīcijas apmeklējumu „No gotikas līdz jūgendstilam. Eiropas un Latvijas dekoratīvā māksla 15.-20.gs.”, pilna laika studentiem par 0,13centiem (tagad 2,13 *euro*, pēc samazinājuma 2,00 *euro*) un skolēniem grupās (grupā ne mazāk kā 10 skolēnu) par 0,14centiem (tagad 1,14 *euro*, pēc samazinājuma 1,00 *euro*), palielinot vēlmi gan studentiem, gan skolām, organizējot mācību ekskursijas (mācību procesa ietvaros), klātienē gūt priekšstatu par muzeja galvenajiem dekoratīvās mākslas stiliem un to nacionālajām īpatnībām.  Projektā palielināta maksa par profesionālu fotografēšanu nekomerciālām vajadzībām par 11,92 *euro (*tagad 29,40 *euro*, pēc palielinājuma 41,32 *euro).* Paaugstinājums ir saistīts ar to, ka šis pakalpojums neietver muzeja funkcijas un uzdevumus, bet sniedz izklaides iespējas privātpersonām.  Lai uzturētu Rundāles pils ansambli kā vienotu 18.gadsimta arhitektūras, monumentāli dekoratīvās mākslas pieminekli un, lai samazinātu telpu izmantošanu dažādu veidu pasākumiem, kas nav saistīti ar muzeja tiešo darbību, Projektā plānots telpu nomas pakalpojumiem paaugstināt maksu. Paaugstinot telpu nomas pakalpojuma maksu, samazināsies pasākumu skaits, kas nereti apmeklētājiem ierobežo telpu apskates iespējas un rada nepareizu iespaidu par ekspozīcijas iekārtojumu.  Savukārt, lai veicinātu sabiedrības interesi rīkot muzeja kultūrvidei atbilstošus un piemērotus pasākumus, Projektā muzeja telpu un teritorijas nomai kultūras un labdarības pasākumiem piemērojamais koeficients tiek samazināts no 0,7 uz 0,4. Projektā tiek samazināts koeficients par muzeja telpu un teritorijas nomu bērnu pasākumiem, turpmāk tas būs 0,2 (tagad 0,5). Līdzšinējā pieredze rāda to, ka rīkojot pasākumus, kas paredzēti bērnu auditorijai, organizators bieži atsakās to darīt, pamatojot, ka nespēj segt ar pasākuma organizēšanu saistītās izmaksas.  Lai saudzētu muzeja Lielās galerijas nupat restaurēto parketa grīdu, Projektā būtiski tiek palielināta šīs telpas nomas maksa - par 289,56 *euro* par 1 stundu (tagad 206,31 *euro*, pēc palielinājuma 495,87 *euro*)*.* Līdz šim telpa bija daļēji restaurēta un tās izmantošanas riski bija mazāki. Sakarā ar restaurācijas noslēgumu, saglabājot iepriekšējo nomas cenu, būtu gaidāms, ka palielinātos pieprasījums pēc šīs telpas nomas pakalpojuma. Līdz šim telpa tika iznomāta dažādiem saviesīgiem pasākumiem ar viesu ēdināšanu. Iznomājot šo ekspozīcijas telpu saviesīgiem (ja tajos notiek viesu ēdināšana) pasākumiem, tiks izmantots speciāls grīdas aizsargpaklājs, kura izmaksas ir iekļautas pakalpojuma cenā.  Lai ierobežotu pasākumu skaitu tūrisma aktīvās sezonas laikā, galvenokārt jūnija, jūlija, augusta un septembra mēnesī, Projekta 1.punktā tiek veiktas izmaiņas - muzeja spēkā esošā maksas pakalpojumu cenrāža 3.punktā minētajiem pakalpojumiem laulību reģistrācijas gadījumos tiek noteikta 50% atlaide no kārtējā gada oktobra līdz nākamā gada maijam. Savukārt, Projekta 2.punktā noteikts, ka jaunlaulātajiem un viņu viesiem kāzu dienā noteikta 50% atlaide arī attiecībā uz muzeja spēkā esošā maksas pakalpojumu cenrāža 1.12. un 1.13.punktā minētajiem pakalpojumiem.  Projekts paredz izmaiņas mūzikas instrumenta izmantošanas pakalpojumam, piedāvājot interesentiem laulību reģistrācijas vai svinīgu pasākumu gadījumos iespēju iznomāt flīģeli pasākumam vai 1 muzikāla skaņdarba izpildīšanai.  Projekts ir papildināts ar šādiem jauniem muzeja publisko maksas pakalpojumu veidiem, kas ir saistīti ar muzeja darbības paplašināšanu:   1. Sarkanā paklāja noma (7m \* 20m); 2. Rundāles pils parka teritorijas noma; 3. Lielās galerijas noma konferenču un semināru rīkošanai.   Muzeja darbības paplašināšana pamatota ar personu arvien biežāk izteikto vēlmi rīkot dažāda veida pasākumus parka teritorijā. Lai sniegtu iespēju izvēlēties rīkot dažādus pasākumus visā pils parka teritorijā, tiks piedāvāts jauns pakalpojuma veids „Rundāles pils parka teritorijas noma”, šā pakalpojuma cena par 1 stundu plānota 826,45 *euro*.  Līdz šim uguņošanas pasākuma rīkošanai tika izmantots tikai viens parka boskets, taču uguņošanas ietekmē rodas atkritumi arī pārējā parka teritorijā, līdz ar to teritorijas uzkopšanai ir nepieciešami lielāki resursi. Projektā tiek iekļauts koeficients, kurš tiks piemērots aprēķinot teritorijas nomas izmaksas par vienu stundu pozīcijā „Rundāles pils parka teritorijas noma” uguņošanai paredzētās teritorijas sagatavošanai, norisei un novākšanai.  Projektā ir ieviests jauns pakalpojuma veids, kas saistīts ar klientu pieprasījumu - organizēt dažādus izglītojošus seminārus, lekcijas, konferences Rundāles pils telpās. Pēc restaurācijas pabeigšanas muzeja Lielās galerijas telpas ir vispiemērotākās, lai tajās organizētu šāda veida pasākumus lielākam cilvēku skaitam (līdz 170). Jaunais pakalpojuma veids būs pieejams tikai ārpus aktīvās sezonas vai pils darba laika, un tajā ietverta arī nepieciešamā aprīkojuma noma.  Valsim muzeja Baltajā zālē paredzēts paaugstināt maksu uz 41,32 *euro (*tagad 23,52 *euro)*, lai pakalpojums nezaudētu savu morālo, ētisko, vēsturisko vērtību un nekļūtu par plaši pieejamu pakalpojumu ikvienam interesentu lokam, tādējādi pazeminot telpas idejisko vērtību, bet gan tiktu izmantots tiešām īpašos svinīgos gadījumos.  Paplašinoties muzeja piedāvājumam, muzeja publisko maksas pakalpojumu cenrādi nepieciešams papildināt ar jauniem publisko maksas pakalpojumu veidiem, kā arī veikt precizējumus esošo muzeja publisko maksas pakalpojumu formulējumā, kas labāk atklāj to saistību ar muzeja funkciju izpildi. Papildus esošajiem muzeja sniegtajiem pakalpojumiem publisko maksas pakalpojumu cenrādī ir iekļauti jauni, faktiskajai situācijai un pieprasījumam atbilstoši pakalpojuma veidi.  Muzeja spēkā esošais cenrādis pārskatīts un papildināts ar jauniem pakalpojumu veidiem, izvērtējot apmeklētāju intereses, pakalpojumu sniegšanas sezonalitāti, kā arī veicinot apmeklētāju piesaisti muzeja videi piemērotu pasākumu rīkošanā, līdz ar to Ministru kabineta 2013.gada 1.oktobra noteikumu Nr.1031 „Rundāles pils muzeja maksas pakalpojumu cenrādis” 2.pielikumu nepieciešams izteikt jaunā redakcijā.  Projekts paredz noteikt jaunus palielinātus un samazinātus izcenojumus muzeja sniegtajiem publiskajiem maksas pakalpojumiem:   * 1. muzeja pamatekspozīciju, izstāžu un teritorijas apmeklējums;   2. citi ar muzeja apmeklējumu saistītie pakalpojumi;   3. muzeja telpu un teritorijas noma;   4. citi pakalpojumi. |
| 3. | Projekta izstrādē iesaistītās  institūcijas | Rundāles pils muzejs, Kultūras ministrija. |
| 4. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Atbilstoši muzeja apkopotajiem statistikas datiem, laika posmā no 2014.gada 1.janvāra līdz 30.septembrim muzejā ir bijuši 235934 apmeklējumi. Savukārt, 2013.gadā šajā periodā muzeja apmeklējums ir bijis 198429.  Izvērtējot skolēnu apmeklējumus, var secināt, ka šogad pili apmeklējuši 16438 skolēnu, par 22 % vairāk nekā 2013.gadā – 13506 skolēnu.  Arī ģimeņu apmeklējums ir palielinājies par 39%, un tas ir 16438 ģimenes. Muzeja apmeklētāji ir tūristi no Latvijas un ārvalstīm (studenti, skolēni, pensionāri u.c. interesentu mērķgrupas). |
| 2. | Tiesiskā regulējuma ietekme uz tautsaimniecību un administratīvo slogu | Esošais sociālekonomiskais stāvoklis valstī ir ietekmējis muzeja apmeklētāju skaitu un pašu ieņēmumus no muzeja sniegtajiem publiskajiem maksas pakalpojumiem. Iegūtie finanšu līdzekļi par muzeja sniegtajiem publiskajiem maksas pakalpojumiem tiks izlietoti muzeja sniegto publisko pakalpojumu faktisko izmaksu segšanai.  Projektā noteiktās maksas pakalpojumu cenas veicinās muzeja pakalpojumu pieejamību sabiedrībai. Iegūtie finanšu līdzekļi tiek izmantoti muzeja sniegto maksas pakalpojumu faktisko izmaksu segšanai.  Publisko maksas pakalpojumu cenas būtiski neietekmēs muzeja apmeklētāju plūsmu, toties daļēji uzlabos sniegto pakalpojumu kvalitāti.  Projektā noteiktās publisko maksas pakalpojumu cenas ir vienādas vai pat zemākas par līdzīgu pakalpojumu sniegšanu citās iestādēs (atsevišķiem muzeja publiskajiem pakalpojumiem tās tiek palielinātas, bet citiem tās tiek samazinātas), tāpat Projektā ir paredzēts muzeja apmeklētājiem izvēlēties savām iespējām atbilstošāko muzeja apskates variantu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2015.gads** | | Turpmākie trīs gadi (*euro*) | | |
| 2016. | 2017. | 2018. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2015) gadu | Izmaiņas, salīdzinot ar kārtējo (2015) gadu | Izmaiņas, salīdzinot ar kārtējo (2015) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 2435018 | 1500 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2435018 | 1500 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 2435018 | 1500 | 0 | 0 | 0 |
| 2.1. valsts pamatbudžets | 2435018 | 1500 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Sniegts anotācijas 1.pielikumā, kurā norādīta publisko maksas pakalpojumu cenu kalkulācija un 2.pielikumā, kurā veikts aprēķins par publisko maksas pakalpojumu sniegšanā iesaistīto darbinieku izlietoto darba laiku un atalgojumu. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 2015.gadā finanšu resursi muzeja izdevumu segšanai sastāda 2 435 018 *euro* apmērā, tajā skaitā ieņēmumi no muzeja maksas pakalpojumiem un citi pašu ieņēmumi veido 1 185 000 *euro* (48,7 % no muzeja resursiem izdevumu segšanai) un valsts budžeta dotācija no vispārējiem ieņēmumiem ir 1 250 018 *euro* (51,3 % no muzeja resursiem izdevumu segšanai). | | | | |

*Anotācijas IV, V un VI sadaļa – projekts šīs jomas neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Rundāles pils muzejs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Rundāles pils muzeja esošo funkciju ietvaros. |
| 3. | Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

25.03.2015.

2203

### I.Ripa

Tālr. 63922274

[turisms@rundale.net](mailto:turisms@rundale.net)